**Rodion Ruslanovich Amirov** (talaffuzi: *Rodion Ruslanovich Amirov*) (ruscha: *Родион Русланович Амиров*; boshqirdcha: *Родион Руслан улы Әмиров*) (2001-yil 2-oktyabrda tugʻilgan, Salavat, Boshqirdiston Respublikasi, Rossiya) – rossiyalik professional xokkey hujumchisi. Rodion Amirov hozirda Milliy xokkey ligasi (NHL) vakili „Toronto Maple Leafs" xokkey klubi safida faoliyat olib bormoqda. Rodion Amirov 2020-yilgi NHL kirish loyihasida „Toronto Maple Leafs" xokkey klubi safiga birinchi davrada 15-oʻrindagi tanlov asosida qabul qilingan edi.

Oʻyin faoliyati
---------------

Rodion Amirov yoshligida ona shahrining „Salavat Yulaev Ufa" xokkey klubi tarkibida Kontinental xokkey ligasida (KHL) oʻynagan. Rodion Amirov 2019—2020-yilgi mavsumda Kontinental xokkey ligasida (KHL) "Salavat Yulaev Ufa" klubi bilan debyut qilgan. Ushbu mavsumgacha Rodion Amirov "Toros Neftekamsk" xokkey klubida va Oliy xokkey ligasining kichik filiallaridagi xokkey jamoalarida oʻynagan.

19 yoshli Amirov 2020—2021-yilgi mavsumda "Salavat Yulaev Ufa" xokkey klubi safida 39 ta oʻyinda maydonga tushdi. Amirov ushbu mavsumda 9 gol va 13 ochko jamgʻarib, KHLda 20 yoshgacha boʻlgan xokkeychilar reytingida uchinchi oʻrinni egalladi.

2021-yilning 15-aprelida Rodion Amirov draft klubi „Toronto Maple Leafs" xokkey jamoasi bilan uch yillik boshlangʻich darajadagi shartnomaga rozi boʻldi. Shundan soʻng, Rodion Amirov Shimoliy Amerikaga koʻchib oʻtdi va 2020—2021-yilgi mavsumining qolgan qismida „Toronto Maple Leafs" klubining AHL filiali „Toronto Marlies" xokkey klubi safida maydonga tushdi.

2022-yil 23-fevral kuni „Toronto Maple Leafs" klubi bosh direktori Kyle Dubas Amirovga miya shishi tashxisi qoʻyilgani va davolanayotgani haqida maʼlumot berdi.

Faoliyat statistikasi
---------------------

### Muntazam mavsum va pley-off oʻyinlari

|  |  | Muntazam mavsum |  | Pley-off oʻyinlari |
| --- | --- | --- | --- | --- |
| Mavsum | Klub | Liga | Oʻyin | Gol | Golli uzatma | Ochko | Penalti | Oʻyin | Gol | Golli uzatma | Ochko | Penalti |
| 2017—2018 | Tolpar Ufa | MHL | 12 | 2 | 1 | 3 | 4 | 2 | 0 | 0 | 0 | 0 |
| 2018—2019 | Tolpar Ufa | MHL | 31 | 13 | 13 | 26 | 14 | 8 | 4 | 2 | 6 | 2 |
| 2019—2020 | Tolpar Ufa | MHL | 17 | 10 | 12 | 22 | 31 | 5 | 1 | 1 | 2 | 2 |
| 2019—2020 | Salavat Yulaev Ufa | KHL | 21 | 0 | 2 | 2 | 4 | — | — | — | — | — |
| 2019—2020 | Toros Neftekamsk | VHL | 5 | 1 | 2 | 3 | 0 | 6 | 1 | 3 | 4 | 0 |
| 2020—2021 | Salavat Yulaev Ufa | KHL | 39 | 9 | 4 | 13 | 6 | 9 | 0 | 0 | 0 | 6 |
| 2020—2021 | Toros Neftekamsk | VHL | 3 | 1 | 1 | 2 | 0 | — | — | — | — | — |
| 2020—2021 | Tolpa Ufa | MHL | — | — | — | — | — | 5 | 0 | 3 | 3 | 0 |
| 2021—2022 | Salavat Yulaev Ufa | KHL | 10 | 1 | 2 | 3 | 0 | — | — | — | — | — |
| 2021—2022 | Toros Neftekamsk | VHL | 3 | 0 | 0 | 0 | 0 | — | — | — | — | — |
| KHL jami | 70 | 10 | 8 | 18 | 10 | 9 | 0 | 0 | 0 | 6 |

### Xalqaro

| Yil | Jamoa | Tadbir | Natija |  | Oʻyin | Gol | Golli uzatma | Ochko | Penalti |
| --- | --- | --- | --- | --- | --- | --- | --- | --- | --- |
| 2018 | Rossiya | HG18 | 03 !3rd | 5 | 0 | 2 | 2 | 0 |
| 2019 | Rossiya | U18 | 02 !2nd | 7 | 6 | 3 | 9 | 2 |
| 2021 | Rossiya | WJC | 4 | 7 | 2 | 4 | 6 | 4 |
| Jami | 19 | 8 | 9 | 17 | 6 |

Manbalar
--------

1. ↑  „National team's hero and KHL rookie. Rodion Amirov's success story : News : Kontinental Hockey League (KHL)". *en.khl.ru*. Qaraldi: 2019-yil 8-oktyabr.
2. ↑  „Maple Leafs sign Rodion Amirov to Entry Level contract".  Toronto Maple Leafs (2021-yil 15-aprel). Qaraldi: 2021-yil 15-aprel.
3. ↑  *Neufeld.* „20-year-old Toronto Maple Leafs prospect diagnosed with brain tumour". *CTV News*.  CTV News. Qaraldi: 2022-yil 23-fevral.

|  |  |  |
| --- | --- | --- |
| Oʻtmishdoshi:**Rasmus Sandin**  | **Toronto Maple Leafs klubining birinchi davra tanlovlari**2020 | Vorisi:**Noma'lum** |